கேள்வி: மசுமா பேகம் பற்றி விளக்கவும்.
பதில்: மசுமா பேகம் (''Masuma Begum'') இந்தியா சேர்ந்த ஓர் அரசியல்வாதியாவார். 1902 ஆம் ஆண்டு அக்டோபர் மாதம் 8 ஆம் தேதியன்று இவர் பிறந்தார். சமூக சேவகியாகவும் பெண்ணியவாதியாகவும் அறியப்படுகிறார். இந்திய தேசிய காங்கிரசு கட்சியின் உறுப்பினராக இருந்த இவர் அக்கட்சியின் துணைத் தலைவராகப் பணியாற்றினார். ஆந்திரப் பிரதேசம் மாநில அரசியலில் தீவிரமாக இருந்தார். 1960 ஆம் ஆண்டில் ஆந்திரப்பிரதேச அமைச்சரவையில் உறுப்பினரானார். 1962 ஆம் ஆண்டில் நடைபெற்ற அகில இந்திய மகளிர் மாநாட்டின் தலைவராக இருந்தார். பன்னாட்டு பெண்ணிய அமைப்புகளுடன் வலைப்பின்னல்களை உருவாக்குவதற்காகவும், குடும்பக் கட்டுப்பாட்டை ஆதரிப்பதற்கும், ஐதராபாத்தில் சமூக நல அமைப்புகளுடன் பணியாற்றுவதற்காகவும் உழைத்தார். பர்தா என்று அழைக்கப்படும் இந்தியப் பெண்களின் சமூக தனிமையை முடிவுக்குக் கொண்டுவருவதற்கான ஆரம்பகால பொது வழக்கறிஞராக இருந்தார். 1974 ஆம் ஆண்டில் இந்தியாவின் மிக உயர்ந்த குடிமை விருதுகளில் ஒன்றான பத்மசிறீ விருது மசுமா பேகத்திற்கு வழங்கப்பட்டது. ஆரம்ப கால வாழ்க்கை 1902 ஆம் ஆண்டில் ஐதராபாத்து (இந்தியா) மசுமா பேகம் பிறந்தார். இவரும் இவருடைய சகோதரிகளும் மெகபூபா பெண்கள் பள்ளியில் தங்கள் கல்வியை கற்றனர். அரசியல் தன்னுடைய சமுதாயத் தொண்டு பணிகளை ஐதராபாத்து நகரத்தில் தொடங்கிய மசுமா பேகம், பின்னர் இந்திய தேசிய காங்கிரசு கட்சியில் சேர்ந்தார். 1952 ஆம் ஆண்டு நடைபெற்ற சட்டமன்றத் தேர்தலில் போட்டியிட்டு வெற்றி பெற்று, ஐதராபாத்து தொகுதியில் இருந்து ஆந்திரப் பிரதேச சட்டமன்றத்திற்கு தேர்ந்தெடுக்கப்பட்டார். 1957 ஆம் ஆண்டு, காங்கிரசு கட்சியின் துணைத் தலைவராகவும் நியமிக்கப்பட்டார். மேலும் 1960 ஆம் ஆண்டு, ஆந்திரப் பிரதேச அரசாங்கத்தில் சமூக நலம் மற்றும் மத அறக்கட்டளை அமைச்சரானார். 1927 ஆம் ஆண்டு முதல், பெண்களின் உரிமைகள் மற்றும் நலன்களுக்காக அர்ப்பணிக்கப்பட்ட ஒரு பெண்ணிய அமைப்பான அகில இந்திய மகளிர் மாநாட்டில் பேகம் ஈடுபட்டார். இவ்வமைப்பின் துணைத் தலைவராக இரண்டு முறை பணியாற்றினார். 1957 ஆம் ஆண்டில், இவ்வமைப்பின் சர்வதேச உறவுகள் மற்றும் நலன்களைப் பாதுகாக்கும் பொறுப்பை ஏற்றுக்கொண்டார். 1962 ஆம் ஆண்டில் அகில இந்திய மகளிர் மாநாட்டு அமைப்பின் தலைவராக நியமிக்கப்பட்டார். தான் பொறுப்பில் இருந்த காலத்தில், 1955 ஆம் ஆண்டில் கொழும்பு நடந்த சர்வதேச பெண்கள் கூட்டணியின் பொன்விழாவிற்கு உரிய குழுவை வழிநடத்தினார்; 1959 ஆம் ஆண்டு ஜெனீவா நடந்த ஐக்கிய நாடுகளின் அரசு சாரா அமைப்புகளின் இரண்டாவது மாநாட்டின் இடைக்காலக் குழுவின் உறுப்பினராகத் தேர்ந்தெடுக்கப்பட்டார், மேலும் யூயுகோசுலாவியா மற்றும் இந்தோனேசியா நடந்த சர்வதேச பெண்ணிய மாநாடுகளில் பிரதிநிதியாகக் கலந்து கொண்டார். இந்தியாவில் குடும்பக் கட்டுப்பாட்டை அமல்படுத்தும் முயற்சிகளில் பேகம் தீவிரமாக ஈடுபட்டார். 1970 ஆம் ஆண்டுகளில் இந்தியாவில் கருக்கலைப்புகளை சட்டப்பூர்வமாக்குவது குறித்த கேள்வியை ஆராய இந்திய அரசு ஒரு குழுவை நியமித்தது. ஆவாபாய் பொமாஞ்சி வாடியா பேகம் அந்தக் குழுவில் பணியாற்றினார். மேலும் 1972 ஆம் ஆண்டில் இது தொடர்பான சட்டம் அறிமுகப்படுத்தப்பட்டது. இந்தியாவில் குழந்தை திருமண நடைமுறையை குற்றமாக்கிய சர்தா சட்டத்தை ஆதரித்து வாதிட்ட பல முசுலிம் தலைவர்களில் இவரும் ஒருவராவார். ஐதராபாத்தில் பேகம் பல சமூக நல அமைப்புகளுடன் நெருக்கமாக தொடர்பு கொண்டு இணைந்து பணியாற்றினார். ஐதராபாத்தில் உள்ள அரசு அமைப்பான மத்திய சமூக நல வாரியத்தின் தலைவராக நியமிக்கப்பட்டார். செஞ்சிலுவைச் சங்கம், லேடி ஐதாரி கழகம் மற்றும் முசுலிம் பெண்களுக்கான கல்வியை மேம்படுத்துவதற்காக இவர் தொடங்கிய அஞ்சுமன்-இ-கவதீன் உள்ளிட்ட பல அரசு சாரா அமைப்புகளின் வாரியங்களிலும் பணியாற்றினார். 1974 ஆம் ஆண்டில், இந்திய அரசாங்கத்தால் வழங்கப்பட்ட குடிமக்களுக்கான உயரிய கௌரவமான பத்மசிறீ விருது பெற்றார். தனிப்பட்ட வாழ்க்கை மசுமா பேகம் தனது உறவினரான ஹுசைன் அலி கானை மணந்தார், அவர் ஆக்ஸ்போர்டில் படித்து பின்னர் உஸ்மானியா பல்கலைக்கழகத்தின் தலைவராக இருந்தார். பெண்கள் பர்தா அணிந்திருந்த வீட்டில் அவர் வளர்க்கப்பட்டிருந்தாலும், அவரது கணவர் அவரை பர்தா பழக்கத்தைக் கைவிட ஊக்குவித்தார், அவர் படிப்படியாக அதைச் செய்து, பர்தா அணிவதற்கு எதிரான சமூக முன்னெடுப்பின் முன்னோடியாக மாறினார். இந்தியா சுதந்திரம் அடைந்த பிறகு, அவர் பர்தா அணிவதையோ அல்லது பர்தா வைத்திருப்பதையோ முற்றிலுமாக நிறுத்திவிட்டார். மசுமா பேகம் பாரசீக, உருது மற்றும் ஆங்கிலத்தை சரளமாகப் பேசினார், வாசித்தார்.